اسکرپٹ نویسی تہ برائے اینڈرائڈ

اسکرپٹ نویسی تہ برائے اینڈرائڈ  جسے مختصراً SL4A کہا جاتا ہے، ایک کتب خانہ ہے جس کے ذریعہ مختلف زبانوں میں لکھی گئی اسکرپٹ کو براہ راست اینڈرائڈ پر بنا اور چلایا جا سکتا ہے۔ سافٹ ویئر ترقی دہندگان کے لیے تیار کیا گیا یہ کتب خانہ ابھی ابتدائی مراحل میں ہے۔ جنوری 2016ء میں اس کی ترقی رک جانے کے بعد کچھ افراد نے اسے اینڈرائڈ لالی پاپ اور مارش میلو پر چلانے کے لیے اس میں اضافہ کرنا شروع کیا ہے۔

اس کتب خانے میں موجود اسکرپٹ جاوا کے عام اینڈرائڈ اطلاقیوں کے لیے دستیاب API کی مدد سے کام کرتی ہیں۔ انھیں براہ راست ٹرمنل میں یا اینڈرائڈ خدمات کی مدد سے پس منظر میں بھی چلایا جا سکتا ہے۔

اب تک اس کتب خانے میں حسب ذیل زبانوں کی معاونت شامل کی گئی ہے :
 پائیتھون (پروگرامنگ زبان)
 پرل (پروگرامنگ زبان)
 روبی (پروگرامنگ زبان)
 لوا (پروگرامنگ زبان)
 جاوا اسکرپٹ
 ٹی سی ایل
 ریکس
 بین شیل

جون 2009ء میں گوگل نے اس کتب خانے کا اعلان کیا، اس وقت اس کا نام Android Scripting Environment رکھا گیا تھا۔ اسے دراصل ڈیمن کولر نے بنایا ہے اور بعد ازاں کئی ترقی دہندگان کی مدد سے اس میں ترقی جاری رہی۔

 حوالہ جات 

زمرہ:اینڈروئیڈ
زمرہ:اسکرپٹنگ زبانیں